

 **REPUBLIKA HRVATSKA**

**DUBROVAČKO-NERETVANSKA ŽUPANIJA**

 **GRAD METKOVIĆ**

JEDINSTVENI UPRAVNI ODJEL

KLASA:601-02/25-01/01

URBROJ:2117-10-01-25-1

Metković, 13. siječnja 2025.

 Na temelju članaka 2. i 48. Zakona o predškolskom odgoju i obrazovanju („Narodne novine“, broj 10/97, 107/07, 94/13, 98/19, 57/22 i 101/23), Jedinstveni upravni odjel Grada Metkovića, objavljuje

 **P O Z I V**

 **ZA PREDLAGANJE PROGRAMA JAVNIH POTREBA U PREDŠKOLSKOM**

 **ODGOJU GRADA METKOVIĆAZA 2025. GODINU**

**I.**

 Javne potrebe u predškolskom odgoju za koje se sredstva osiguravaju iz proračuna Grada Metkovića jesu djelatnosti, programi te poslovi od interesa za Grad Metković, a koje Grad programom utvrdi kao svoje javne potrebe, kao i one koje su utvrđene posebnim zakonom.

**II.**

 U skladu sa zakonom i ocjenom dosadašnjeg izvršenja usvojenih programa u Program javnih potreba u predškolskom odgoju za 2025. godinu uvrstiti će se:

 - sufinanciranje redovitih i posebnih programa predškolskog odgoja i obrazovanja u ustanovi kojoj je osnivač Grad Metković i u ustanovama predškolskog odgoja drugih osnivača koje djeluju na području Grada Metkovića

 **-** programi predškolskog odgoja i obrazovanja koji se provode u dječjim vrtićima na području drugih jedinica lokalne samouprave, a kojima su obuhvaćena djeca s prebivalištem na području Grada Metkovića

 - program kapitalnih ulaganja - izgradnja, adaptacija i opremanje objekata predškolske ustanove kojoj je osnivač Grad Metković

**III.**

 Za financiranje programa ustanova predškolskog odgoja kojima su osnivači fizičke i pravne osobe i vjerske zajednice raspoloživ je iznos od 60.000,00 eura.

 **IV.**

 Prijedlozi programa moraju biti obrazloženi i moraju sadržavati program od interesa za Grad Metković.

 Pravo podnošenja prijava programa po ovom pozivu imaju dječji vrtići kojima su osnivači fizičke i pravne osobe te vjerske zajednice.

**V.**

 Prijedlozi programa moraju biti prijavljeni na propisanim prijavnicama.

 Uz prijavnicu i financijski plan potrebno je priložiti slijedeće priloge:

* planiranu organizacijsku strukturu radnika za 2025. godinu na obrascu u prilogu1,
* planirani broj djece po objektima i odgojnim skupinama za 2025. godinu na obrascu u prilogu 2.

Prijavnica i obrasci priloga se mogu preuzeti na internetskim stranicama Grada Metkovića [www.grad-metkovic.hr](http://www.grad-metkovic.hr).

**VI.**

 Prijedlozi programa pripremljeni u skladu sa sadržajem ovog poziva i prilozi dostavljaju se **od 13. siječnja 2025. do 13. veljače 2025. godine** na adresu:

GRAD METKOVIĆ

Jedinstveni upravni odjel

Odsjek za upravno-pravne poslove, društvene djelatnosti i opće poslove

Stjepana Radića 1

20350 Metković

 s naznakom «Prijedlog programa javnih potreba u predškolskom odgoju Grada Metkovića za 2025. godinu **–** ne otvarati».

 Prijedlozi koji se ne dostave u navedenom roku, kao i oni koji budu s nepotpunim podacima, neće se razmatrati.

 PROČELNIK

 Ivica Popović,mag.oec.,v.r.